പികെ അത്ലറ്റിക് ബില്ബാവോക്ക് എതിരെ കളിച്ചേക്കില്ല ബാഴ്സലോണയുടെ സെന്റര് ബാക്ക് ജെറാദ് പികെ ലീഗിലെ അടുത്ത മത്സരത്തില് കളിച്ചേക്കില്ല. ലീഗിലെ ആദ്യ മത്സരത്തില് പരിക്കേറ്റ പികെയ്ക്ക് വിശ്രമം ആണ് ഡോക്ടര്മാര് നിര്ദ്ദേശിച്ചിരിക്കുന്നത്. പരിക്ക് സാരമുള്ള അല്ലാ എങ്കിലും താരം വിശ്രമിക്കുന്നതാണ് പരിക്ക് മോശമാകാതിരിക്കാന് നല്ലത് എന്ന് ക്ലബ് മെഡിക്കല് ടീം കരുതുന്നു. കഴിഞ്ഞ സീസണില് പരിക്ക് കാരണം നിരവധി മത്സരങ്ങള് നഷ്ടമായ താരമാണ് പികെ. ഈ സീസണ് പികെ മികച്ച രീതിയില് ആണ് ആരംഭിച്ചത്. ആദ്യ മത്സരത്തില് ഗോള് നേടാന് താരത്തിനായിരുന്നു. പികെയും ഗാര്സിയയും ആദ്യ മത്സരത്തില് ഡിഫന്സില് മികച്ച പ്രകടനവും കാഴ്ചവെച്ചിരുന്നു. പികെയുടെ അഭാവത്തില് അത്ലറ്റിക് ക്ലബിനെതിരെ ആര് സെന്റര് കളിക്കും എന്നത് സംശയമാണ്. അറോഹോയും മിന്ഗുവേസയും പരിക്ക് മാറി എത്തിയിട്ടുണ്ട്.